{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću u vezi s Nacrtom prijedloga Pravilnika o dostavi dokumenta s ključnim informacijama za PRIIP Hrvatskoj agenciji za nadzor financijskih usluga "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MIRO OPAČAK","Na temelju članka 12. stavka 2. Zakona o provedbi Uredbe (EU) br. 1286/2014 o dokumentima s ključnim informacijama za upakirane investicijske proizvode (NN 112/18, 123/23), Hrvatska agencija za nadzor financijskih usluga na sjednici Upravnog vijeća održanoj ____ donosi","Predmet: Pristupačnost dokumenta s ključnim informacijama (KID) za gluhe osobe\n\n\n\n\nKomentar:\nPoštovani,\n\n\n\n\nPredlažem da se u sklopu Pravilnika o dostavi dokumenta s ključnim informacijama za PRIIP osiguraju posebne mjere pristupačnosti za gluhe osobe, sukladno Konvenciji UN-a, Zakonu o hrvatskom znakovnom jeziku i Zakonu o pristupačnosti.\n\n\n\n\nKonkretno, predlažem:\n • izradu video-materijala s prijevodom na hrvatski znakovni jezik (HZJ),\n • osiguranje titlova u svim službenim materijalima,\n • izradu sažetka dokumenta u jednostavnom jeziku,\n • omogućavanje pisane komunikacije (chat/e-mail) s HANFA-om,\n • uključivanje udruga gluhih u proces konzultacija.\n\n\n\n\nTime bi se gluhim osobama omogućilo ravnopravno sudjelovanje i donošenje informiranih odluka u vezi s ulaganjima.\n\n\n\n\nS poštovanjem,","Primljeno na znanje","Hvala na komentaru.\nS obzirom na to da pristupačnost nije pitanje koje se uređuje ovim podzakonskim aktom niti zakonom na temelju kojeg se isti donosi, nije moguće prihvatiti iznesene primjedbe."]
[2,"BOJAN OREŠČANIN","Rokovi dostave dokumenta s ključnim informacijama za upakirane investicijske proizvode,\nČlanak 3.","Za Cyrrus Wealth Management d.o.o., Bojan Oreščanin, direktor društva:\nČlankom 14. Uredbe 1286/2014 propisani su načini objave PRIIP-a. U njima se eksplicitno navode tri načina objave PRIIP-a: na papiru, na trajnom mediju ili putem interneta. Kako navodi sama Uredba, u slučaju ponude „u četiri oka“ (private offer) standardna opcija trebala bi biti dostava PRIIP-a malom ulagatelju na papiru. Uredba objavu na internetskim stranicama postavlja tek kao treću opciju, nakon predaje na papiru te na trajnom mediju.\nStoga predložena obveza objave PRIIP-a putem internetskih stranica nije u skladu s Uredbom.\n\nPredlažemo stavak 2. izmijeniti na sljedeći način: „Obavijest iz stavka 1. ovoga članka dostavlja se najkasnije s danom objave dokumenta s ključnim informacijama na internetskoj stranici izdavatelja odnosno osobe koja prodaje PRIIP (ako se PRIIP objavljuje na internetskim stranicama), a svakako prije nego što PRIIP postane dostupan malim ulagateljima u Republici Hrvatskoj.“","Prihvaćen","Primjedba prihvaćena na način da se odredbom jasno definira da je rok dostave svakako prije nego što PRIIP postane dostupan malom ulagatelju u RH, neovisno o načinu dostave."]
[3,"BOJAN OREŠČANIN","Način dostave ,\nČlanak 4.","Za Cyrrus Wealth Management d.o.o., Bojan Oreščanin, direktor društva:\n(1) Komentar na obrazac iz Priloga ovoga Pravilnika - Inherentno je poslovanju s PRIIP-ovima da se na početku njihove ponude malim ulagateljima ne zna kolika će biti „vrijednost izdanja“. Predlažemo navedeno, u drugom retku tablice, u potpunosti izbrisati ili alternativno propisati obvezu da se navede maksimalni predviđeni iznos izdanja.\nGlede propisane izjave s imenom, funkcijom, potpisom i datumom, navedeno također nije u skladu s Uredbom. Za sadržaj PRIIP-a odgovara izdavatelj. U svakodnevnom poslovanju s PRIIP-ovima njihovi izdavatelji su najčešće inozemne kreditne institucije. U praksi to znači da osoba koja nudi određeni PRIIP u Hrvatskoj nije ujedno i njezin izdavatelj. Stoga bi trebala od izdavatelja, inozemne kreditne institucije, pribaviti potpis na obrascu koji nema nikakvu posebnu svrhu, a što bi u svakodnevnom poslovanju bila značajna teškoća. Odgovornost izdavatelja ista je s potpisom ili bez potpisa obrasca. S druge strane, Uredba propisuje odgovornost izdavatelja, pa takvu izjavu ne može (i vjerojatno ne želi) potpisati osoba koja nudi PRIIP. Predlažemo pretposljednji redak tablice izbrisati ili promijeniti tako da se radi o osobi koja dostavlja informaciju o PRIIP-u HANFA-i, a ne da daje navedenu izjavu.\n\n(2) Propisati dostavljanje Obavijesti elektroničkim putem na elektroničku adresu priips@hanfa.hr. Na poslužitelju, za elektroničku adresu priips@hanfa.hr, potrebno je omogućiti povratnu obavijest pošiljateljima da je dostavljena dokumentacija zaprimljena.","Prihvaćen","Iz tablice se brišu kategorije \"vrijednost izdanja\" i predmetna izjava. Nadalje, Tehnička uputa će sadržavati uputu da se obavijest šalje na dosadašnju e-mail adresu, isključivo elektroničkom poštom."]
[4,"DARIO MILIĆ","Način dostave ,\nČlanak 4.","Ispred Zagrebačke banke d.d., Dario Milić, punomoćnik po zaposlenju:\n- u odnosu na st. 1. ovog članka, ljubazno molimo pojašnjenje znači li upućivanje na primjenu tehničkih uputa Hanfe iz stavka 1. da se Obavijest dostavlja isključivo putem Sustava za dostavu podataka u elektroničkom obliku Hanfe (reports.hanfa.hr)? Može li se Obavijest dostaviti na neki drugi način npr. elektroničkom poštom?\n- također, ljubazno skrećemo pažnju na jedan lapsus u pisanju koji se možebitno potkrao u stavku 1. - pretpostavljamo da bi umjesto \"ovoga članka\", trebalo stajati \"ovoga Pravilnika\".","Prihvaćen","Tehnička uputa će sadržavati uputu da se obavijest šalje na dosadašnju e-mail adresu, isključivo elektroničkom poštom. Također, prihvaća se i nomotehnička primjedba."]